
ประกาศองค์การบริหารส่วนตำบลห้วยปริก
เรื่อง  หลักเกณฑ์และวิธีการประเมินผลการปฏิบัติงานของพนักงานส่วนตำบล,
พนักงานครูองค์การบริหารส่วนตำบล, ลูกจ้างประจำ และพนักงานจ้าง
รอบการประเมินครั้งที่ 1/2563 (ระหว่างวันที่ 1 ตุลาคม 2562 – 31 มีนาคม 2563) 
-------------------------------

ประกาศคณะกรรมการพนักงานส่วนตำบลจังหวัดนครศรีธรรมราช  เรื่อง  หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล แก้ไขเพิ่มเติม พ.ศ. 2558 ลงวันที่  30 ธันวาคม 2558, ประกาศคณะกรรมการพนักงานส่วนตำบลจังหวัดนครศรีธรรมราช  เรื่อง  หลักเกณฑ์และเงื่อนไขเกี่ยวกับการประเมินผลกาปฏิบัติงานพนักงานครูและบุคลากรทางการศึกษาองค์การบริหารส่วนตำบล พ.ศ. 2562 ลงวันที่ 8 กรกฎาคม 2562, หนังสือสำนักงาน ก.จ. ก.ท. และ ก.อบต. ที่ มท 0809.3/ว 11 ลงวันที่  30 กันยายน  2559  เรื่อง  ซักซ้อมแนวทางการประเมินผลการปฏิบัติงานของลูกจ้างประจำ และประกาศก.อบต.จ.นครศรีธรรมราช เรื่อง หลักเกณฑ์เกี่ยวกับพนักงานจ้าง (ฉบับที่ 6) ฉบับลงวันที่ 8 ธันวาคม 2559  ได้กำหนดมาตรฐานทั่วไปเกี่ยวกับหลักเกณฑ์และวิธีการประเมินผลการปฏิบัติงานของพนักงานส่วนตำบล, พนักงานครูองค์การบริหารส่วนตำบล,  ลูกจ้างประจำ และพนักงานจ้างในสังกัดองค์กรปกครองส่วนท้องถิ่น ก่อนเริ่มรอบการประเมินหรือในช่วงเริ่มรอบการประเมินให้องค์การบริหารส่วนตำบลประกาศหลักเกณฑ์และวิธีการประเมินผลการปฏิบัติงานให้ทราบโดยทั่วกัน

     องค์การบริหารส่วนตำบลห้วยปริก จึงประกาศหลักเกณฑ์และวิธีการประเมินผลการปฏิบัติงานของพนักงานส่วนตำบล, พนักงานครูองค์การบริหารส่วนตำบล,  ลูกจ้างประจำ และพนักงานจ้าง รอบการประเมินครั้งที่ 1/2563 (ระหว่างวันที่ 1 ตุลาคม 2562 – 31 มีนาคม 2563)  ดังนี้
1. ประกาศนี้เรียกว่า “ประกาศองค์การบริหารส่วนตำบลห้วยปริก เรื่อง  หลักเกณฑ์และวิธีการประเมินผลการปฏิบัติงานของพนักงานส่วนตำบล, พนักงานครูองค์การบริหารส่วนตำบล, ลูกจ้างประจำ และพนักงานจ้าง”
2. ประกาศนี้ให้ใช้บังคับในรอบการประเมิน 1 ตุลาคม 2562 – 31 มีนาคม 2563
3. ประกาศนี้บังคับใช้เกี่ยวกับการประเมินผลการปฏิบัติงานพนักงานส่วนตำบล, พนักงานครูองค์การบริหารส่วนตำบล, ลูกจ้างประจำ และพนักงานจ้าง สังกัดองค์การบริหารส่วนตำบลห้วยปริก โดยใช้หลักเกณฑ์และวิธีการประเมินผลการปฏิบัติงาน ดังนี้
· การประเมินผลการปฏิบัติงานของพนักงานส่วนตำบล
1. ให้คำนึงถึงระบบการบริหารผลงาน (Performance Management) โดยมีองค์ประกอบการประเมินและสัดส่วนคะแนน  แบ่งเป็น 2 ส่วน ได้แก่
1) ผลสัมฤทธิ์ของงาน (ไม่น้อยกว่าร้อยละ 70 ) โดยประเมินจากปริมาณผลงานคุณภาพของงาน ความรวดเร็วหรือความตรงต่อเวลาที่กำหนด หรือความประหยัดหรือความคุ้มค่าของการใช้ทรัพยากร (พนักงานส่วนตำบลที่อยู่ในระหว่างการทดลองปฏิบัติหน้าที่ราชการ กำหนด ร้อยละ 50)
2) พฤติกรรม...

 2) พฤติกรรมการปฏิบัติราชการ (ร้อยละ 30 ) ประกอบด้วยการประเมินสมรรถนะหลัก สมรรถนะประจำผู้บริหาร และสมรรถนะประจำสายงาน (พนักงานส่วนตำบลที่อยู่ในระหว่างการทดลองปฏิบัติหน้าที่ราชการ กำหนด ร้อยละ 50)
2. หลักเกณฑ์และวิธีการประเมินผลสัมฤทธิ์ของงาน และพฤติกรรมการปฏิบัติราชการหรือสมรรถนะ ให้เป็นไปตามหลักการของมาตรฐานทั่วไป ที่ ก.จ.  ก.ท. และ ก.อบต. กำหนด ได้แก่
1) การประเมินผลสัมฤทธิ์ของงาน เป็นการจัดทำข้อตกลงระหว่างผู้ประเมินกับผู้รับการประเมิน เกี่ยวกับการมอบหมายโครงการ/งาน/กิจกรรมในการปฏิบัติราชการ โดยกำหนดตัวชี้วัดผลการปฏิบัติงานและค่าเป้าหมาย
2) พฤติกรรมการปฏิบัติราชการหรือสมรรถนะ เป็นการระบุจำนวนสมรรถนะที่ใช้ในการประเมินผลการปฏิบัติราชการ  ประกอบด้วย สมรรถนะหลัก 5 ด้าน สมรรถนะประจำสายงาน 3 ด้าน และสมรรถนะประจำบริหาร 4 ด้าน
1. ระดับผลการประเมินในการประเมินผลการปฏิบัติราชการขององค์การบริหารส่วนตำบลห้วยปริก จัดกลุ่มคะแนนผลการประเมินเป็น 5 ระดับ ได้แก่ 
ระดับดีเด่น
ช่วงคะแนนประเมินตั้งแต่ร้อยละ 90.00 ขึ้นไป


        ระดับดีมาก
ช่วงคะแนนประเมินตั้งแต่ร้อยละ 80.00 แต่ไม่ถึงร้อยละ 90
ระดับดี

ช่วงคะแนนประเมินตั้งแต่ร้อยละ 70.00 แต่ไม่ถึงร้อยละ 80
ระดับพอใช้
ช่วงคะแนนประเมินตั้งแต่ร้อยละ 60.00 แต่ไม่ถึงร้อยละ 70
ระดับปรับปรุง
ช่วงคะแนนประเมินต่ำกว่าร้อยละ 60
2. แบบประเมินผลการปฏิบัติงาน ให้นำแบบประเมินผลการปฏิบัติงานของพนักงานส่วนท้องถิ่นตามที่ ก.อบต.กำหนดโดยอนุโลม 
· การประเมินผลการปฏิบัติงานของพนักงานครูองค์การบริหารส่วนตำบล

ข้อ 7 ตามประกาศฯ การประเมินผลการปฏิบัติงาน ให้ดำเนินการประเมินปีละ 2 ครั้ง ตามปีงบประมาณ ดังนี้

ครั้งที่ 1 ประเมินผลการปฏิบัติงาน ระหว่างวันที่ 1 ตุลาคม ถึงวันที่ 31 มีนาคมของปีถัดไป

ครั้งที่ 2 ประเมินผลการปฏิบัติงาน ระหว่างวันที่ 1 เมษายน ถึงวันที่ 30 กันยายนของปีเดียวกัน



ข้อ 8 ตามประกาศฯ การประเมินผลการปฏิบัติงาน ให้มีองค์ประกอบการประเมิน จำนวน 2 องค์ประกอบ คะแนนรวม 100 คะแนน ดังนี้



องค์ประกอบที่ 1 การประเมินประสิทธิภาพและประสิทธิผลการปฏิบัติงาน คะแนน 70 คะแนน องค์ประกอบที่ 2 การประเมินการปฏิบัติตนในการรักษาวินัย คุณธรรม จริยธรรมและจรรยาบรรณวิชาชีพ คะแนน 30 คะแนน



ข้อ 9 ในแต่ละรอบการประเมิน ให้องค์การบริหารส่วนตำบลนำผลคะแนนการประเมินผลการปฏิบัติงานมาจัดกลุ่มตามผลคะแนนเป็น 5 ระดับ ดังนี้



ระดับดีเด่น
ช่วงคะแนนประเมินตั้งแต่ร้อยละ 90.00 ขึ้นไป



ระดับดีมาก
ช่วงคะแนนประเมินตั้งแต่ร้อยละ 80.00-ร้อยละ 89.99



ระดับดี

ช่วงคะแนนประเมินตั้งแต่ร้อยละ 70.00-ร้อยละ 79.99



ระดับพอใช้
ช่วงคะแนนประเมินตั้งแต่ร้อยละ 60.00-ร้อยละ 69.99



ระดับปรับปรุง
ช่วงคะแนนประเมินร้อยละ 59.99 ลงมา











การประเมิน...

การประเมินผลการปฏิบัติงานต้องมีความชัดเจน มีหลักฐาน และเป็นไปตามแบบประเมินผลการปฏิบัติงานที่คณะกรรมการกลางพนักงานส่วนตำบลกำหนด


การจัดทำแบบประเมินผลการปฏิบัติงานให้มีการกำหนดข้อตกลงเกี่ยวกับผลการปฏิบัติงานร่วมกันระหว่างผู้บังคับบัญชาและผู้รับการประเมิน ทั้งนี้ ให้พิจารณาจากข้อตกลงขององค์การบริหารส่วนตำบล หรือสถานศึกษา ตามมาตรฐานและภาระงานขั้นต่ำที่ได้มีการจัดทำและกำหนดไว้
· การประเมินผลการปฏิบัติงานของลูกจ้างประจำ
1. ให้คำนึงถึงระบบการบริหารผลงาน (Performance Management) โดยมีองค์ประกอบการประเมินและสัดส่วนคะแนน  แบ่งเป็น 2 ส่วน ได้แก่

1) ผลสัมฤทธิ์ของงาน (ไม่น้อยกว่าร้อยละ 70 ) โดยประเมินจากปริมาณผลงานคุณภาพของงาน ความรวดเร็วหรือความตรงต่อเวลาที่กำหนด หรือความประหยัดหรือความคุ้มค่าของการใช้ทรัพยากร 
 2) พฤติกรรมการปฏิบัติราชการ (ร้อยละ 30 ) ประกอบด้วยการประเมินสมรรถนะหลัก สมรรถนะประจำผู้บริหาร และสมรรถนะประจำสายงาน 



 2. การประเมินพฤติกรรมการปฏิบัติงาน (สมรรถนะ) ให้กำหนดสมรรถนะให้สอดคล้องกับตำแหน่งและกลุ่มตำแหน่งของลูกจ้างประจำดังนี้



1) ลูกจ้างประจำกลุ่มบริการพื้นฐาน ให้ประเมินสมรรถนะหลัก 5 สมรรถนะ โดยกำหนดระดับสมรรถนะที่คาดหวัง/ต้องการ ในระดับ 1



2) ลูกจ้างประจำกลุ่มช่างและกลุ่มสนับสนุน ให้ประเมินสมรรถนะหลัก 5 สมรรถนะ โดยกำหนดระดับสมรรถนะที่คาดหวัง/ต้องการ ในระดับ 2



3) ลูกจ้างประจำกลุ่มสนับสนุนที่มีชื่อและลักษณะงานเหมือนข้าราชการหรือพนักงานส่วนท้องถิ่น ให้ประเมินสมรรถนะหลัก 5 สมรรถนะ และสมรรถนะประจำสายงานอย่างน้อย 3 สมรรถนะเช่นเดียวกันกับข้าราชการหรือพนักงานส่วนท้องถิ่นในลักษณะงานเดียวกัน โดยกำหนดระดับสมรรถนะที่คาดหวัง/ต้องการ ในระดับปฏิบัติงานหรือปฏิบัติการแล้วแต่กรณี


3. ระดับผลการประเมินและแนวทางการการประเมิน ให้นำแนวทางการประเมินผลการปฏิบัติงานของข้าราชการและพนักงานส่วนท้องถิ่นมาใช้โดยอนุโลม
· การประเมินผลการปฏิบัติงานของพนักงานจ้าง
1. การประเมินผลการปฏิบัติงานของพนักงานจ้างตามภารกิจและพนักงานจ้างทั่วไปให้ประเมินจากผลงานและคุณลักษณะในการปฏิบัติงานของพนักงานจ้างผู้นั้น โดยมุ่งเน้นผลสัมฤทธิ์ของงานและพฤติกรรมในการปฏิบัติงาน โดยกำหนดให้มีสัดส่วนของผลสัมฤทธิ์ของงานไม่น้อยกว่าร้อยละ 80 ดังนี้


1. การประเมินผลสัมฤทธิ์ของงาน ร้อยละ 80 ให้พิจารณาจากองค์ประกอบ ดังนี้


    1) ปริมาณผลงาน


    2) คุณภาพของงาน


    3) ความรวดเร็วหรือความตรงต่อเวลา


    4) การใช้ทรัพยากรอย่างคุ้มค่า
 
2. การประเมินพฤติกรรมการปฏิบัติงาน ร้อยละ 20 ให้นำสมรรถนะของพนักงานส่วนตำบลมาใช้สำหรับการประเมินพนักงานจ้างโดยอนุโลม ดังนี้










1)พนักงาน...

 1) พนักงานจ้างทั่วไป ให้ประเมินสมรรถนะหลัก 5 สมรรถนะ โดยกำหนดระดับสมรรถนะที่คาดหวัง/ต้องการ ในระดับ 1

 2) พนักงานจ้างตามภารกิจ ไม่รวมถึงพนักงานตามภารกิจสำหรับผู้มีทักษะ ให้ประเมินสมรรถนะหลัก 5 สมรรถนะ และสมรรถนะประจำสายงานอย่างน้อย  3 สมรรถนะ เช่นเดียวกับพนักงานส่วนตำบลในลักษณะงานเดียวกัน  โดยกำหนดระดับสมรรถนะที่คาดหวัง/ต้องการ ในระดับปฏิบัติงานหรือระดับปฏิบัติการแล้วแต่กรณี

3) พนักงานจ้างตามภารกิจสำหรับผู้มีทักษะ ให้ประเมินสมรรถนะหลัก 5 สมรรถนะ โดยกำหนดระดับสมรรถนะที่คาดหวัง/ต้องการ ในระดับ 2

4) พนักงานจ้างผู้เชี่ยวชาญพิเศษ ให้ประเมินสมรรถนะหลัก 5 ด้าน และสมรรถนะประจำสายงาน 3 สมรรถนะ ได้แก่ ความเข้าใจพื้นที่และการเมืองท้องถิ่น ความคิดสร้างสรรค์ สร้างสรรค์เพื่อประโยชน์ท้องถิ่น โดยกำหนดระดับสมรรถนะที่คาดหวัง/ต้องการ ในระดับ 3


2. ระดับผลคะแนนการประเมินผลการปฏิบัติงานของพนักงานจ้าง  ให้จัดกลุ่มตามผลคะแนนเป็น 5 ระดับ ได้แก่ ดีเด่น ดีมาก ดี พอใช้ และปรับปรุง 

โดยมีช่วงคะแนนประเมินของแต่ละระดับ ดังนี้
(1) ระดับดีเด่น
ต้องมีช่วงคะแนนประเมินตั้งแต่ร้อยละ 95 ถึง 100
(2) ระดับดีมาก
ต้องมีช่วงคะแนนประเมินตั้งแต่ร้อยละ 85 แต่ไม่ถึงร้อยละ 95 
(3) ระดับดี
ต้องมีช่วงคะแนนประเมินตั้งแต่ร้อยละ 75 แต่ไม่ถึงร้อยละ 85
(4) ระดับพอใช้
ต้องมีช่วงคะแนนประเมินตั้งแต่ร้อยละ 65 แต่ไม่ถึงร้อยละ 75
(5) ระดับปรับปรุง  ต้องมี
ช่วงคะแนนประเมินต่ำกว่าร้อยละ 65
3. แบบประเมินผลการปฏิบัติงานของพนักงานจ้าง ให้นำแบบประเมินผลการปฏิบัติงานของพนักงานจ้างตามที่คณะกรรมการกลางพนักงานส่วนตำบลกำหนด
· ในระหว่างรอบการประเมิน
       

 ในระหว่างรอบการประเมิน ให้ผู้บังคับบัญชาชั้นต้นซึ่งเป็นผู้ติดตามความก้าวหน้าในการปฏิบัติงาน ตามแผนปฏิบัติงาน รวมทั้งคอยให้คำแนะนำและช่วยเหลือในการแก้ไขปัญหาในการปฏิบัติงาน เพื่อให้พนักงานส่วนตำบล, พนักงานครูองค์การบริหารส่วนตำบล, ลูกจ้างประจำ และพนักงานจ้างสามารถปฏิบัติงานให้บรรลุเป้าหมายและผลสำเร็จตามที่กำหนด
· เมื่อครบรอบการประเมิน


เมื่อครบรอบการประเมินให้ผู้บังคับบัญชาชั้นต้น ซึ่งเป็นผู้ประเมินและส่วนราชการต้นสังกัดของ พนักงานส่วนตำบล, พนักงานครูองค์การบริหารส่วนตำบล,  ลูกจ้างประจำ และพนักงานจ้าง ดำเนินการ  ดังนี้


ขั้นตอนที่ 1 ประเมินผลการปฏิบัติงานตามหลักเกณฑ์และวิธีการที่องค์การบริหารส่วนตำบลห้วยปริกกำหนด


ขั้นตอนที่ 2 จัดส่งบัญชีรายชื่อให้ส่วนราชการต้นสังกัดเพื่อจัดทำบัญชีรายชื่อ ตามลำดับคะแนนผลการประเมิน


    ขั้นตอนที่ 3 ส่วนราชการเสนอบัญชีรายชื่อ ตามลำดับคะแนนผลการประเมินให้คณะกรรมการกลั่นกรองการประเมินผลการปฏิบัติงาน พิจารณามาตรฐาน ความโปร่งใส และเป็นธรรมของการประเมิน ก่อนที่จะเสนอผลการประเมินต่อนายกองค์การบริหารส่วนตำบล เพื่อนำไปใช้ในการเลื่อนขั้นเงินเดือน เลื่อนขั้นค่าจ้างลูกจ้างประจำ และเลื่อนอัตราค่าตอบแทน 
5

           จึงประกาศให้ทราบโดยทั่วกัน


           ประกาศ  ณ  วันที่  1  ตุลาคม  พ.ศ.  ๒๕62

